1. Opklassificering af veje - Vedtagelse af opklassificering af veje i fjerde etape (Åben)
Tidl. politisk behandling TM-U 08.10.20
Forventet sagsgang
TM-U
Lovgrundlag
Lov om offentlige veje
SAGENS INDHOLD
Teknik- og Miljøudvalget skal i denne sag træffe afgørelse om opklassificeringen af private fællesveje til 
offentlige veje i den sydlige del af [adresse]. Sagen omfatter projektets fjerde af i alt syv etaper. Det 
samlede projekt er beskrevet i vedlagte bilag. Der er 119 private fællesveje i fjerde etape, hvoraf 60 foreslås 
opklassificeret.
Teknik- og Miljøudvalget godkendte 3. december 2020 60 påtænkte afgørelser om opklassificering af 
private fællesveje. De påtænkte afgørelser har efterfølgende været i høring i perioden 15. december 2020 
til 1. februar 2021. Der er indkommet i alt 20 høringssvar. Teknik- og Miljøudvalget skal nu tage stilling til, 
hvorvidt de indkomne høringssvar giver anledning til at justere de påtænkte afgørelser om opklassificering.
Høringssvarene er beskrevet i vedlagte bilag sammen med Teknik og Miljøs kommentar og indstilling. Den 
fulde ordlyd af høringssvarene er også vedlagt.
VURDERING
Mange af høringssvarene er indsendt af interessenter, hvis veje er foreslået opklassifi-ceret. I svarene 
beskrives primært ønsker om, at opklassificeringen skal udvides til også at omfatte tilgrænsende stier og 
små sideveje, ønsker om hastighedsbegrænsende foranstaltninger og ønsker til omfanget af 
vedligeholdelse. Hertil kommer en række spørgsmål og kommentarer til opklassificeringen. 
Høringssvarene er indsendt af både privatpersoner og grundejerforeninger.
Det vurderes, at otte høringssvar giver anledning til at justere de påtænkte afgørelser. Alle otte veje var i 
forvejen indstillet delvist opklassificeret. Opklassificeringen foreslås blot udvidet, så en større andel af vejen 
opklassificeres. 
ØKONOMI
Driften af de opklassificerede veje finansieres af driftsudvidelsen vedtaget i Budget 2018-21. 
Udmatrikulering af veje og udskiftning af slidlag finansieres af anlægsmidler, som er vedtaget i Budget 
2021-24 (A-237).
INDDRAGELSE
De påtænkte afgørelser har været fremlagt i både offentlig og individuel høring i perioden 15. december 
2020 til 1. februar 2021. Den individuelle høring omfattede vej- og grundejere på veje, der var påtænkt 
opklassificeret.
Forud for høringsperioden blev der afholdt et borgermøde i [adresse] 3. december 2020. 
Her blev kriterierne for opklassificeringen og fjerde etapes tids- og procesplan præsenteret.
Teknik- og Miljøudvalget
06-05-2021 08:00
Sagsnr. EMN-2020-30460
DokID: 2415923
Sagsbehandler bste
INDSTILLING
Direktøren for Teknik og Miljø indstiller til Teknik- og Miljøudvalget:
 
1.
At de påtænkte afgørelser om opklassificering af private fællesveje præciseres som foreslået og 
vedtages endeligt.
BESLUTNING
Teknik- og Miljøudvalget, 6. maj 2021
Fraværende: Ingen
Godkendt.
Bilag
1.
Høringssvar Etape 4. Samlet (2397566)
2.
Administrative kommentarer og indstilling for konkrete høringssvar (2400454)
3.
Kortbilag etape 4 (2423281)
4.
Vejliste etape 4 (2189117)
5.
Afgørelser etape 4 samlet (2428831)
